Държавен вестник, бр. 77, 2020 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  77
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
ДЪРЖАВЕН ФОНД „ЗЕМЕДЕЛИЕ“ – 
РАЗПЛАЩАТЕЛНА АГЕНЦИЯ
ЗАПОВЕД № 03-РД/2529 
от 19 август 2020 г.
На основание чл. 27, ал. 9 и чл. 20а, ал. 1 и 2 
от Закона за подпомагане на земеделските про­
изводители във връзка с доклад от 17.08.2020 г. 
нареждам:
Одобрявам Правила за определяне на размера 
на подлежащата на възстановяване безвъзмездна 
финансова помощ при установени нарушения 
по чл. 27, ал. 6 и 7 от Закона за подпомагане 
на земеделските производители по мерките от 
Програмата за развитие на селските райони 
2014 – 2020 г. съгласно приложението. 
Изпълнителен директор 
на ДФ „Земеделие“ – 
Разплащателна агенция: 
В. Грудев
Приложение
ПРАВИЛА
за определяне на размера на подлежащата на 
възстановяване безвъзмездна финансова помощ 
при установени нарушения по чл. 27, ал. 6 и 7 от 
Закона за подпомагане на земеделските произ­
водители по мерките от Програмата за развитие 
на селските райони 2014 – 2020 г.
Г л а в а  п ъ р в а
ОБЩИ ПОЛОЖЕНИЯ
Чл. 1. Настоящите правила са изготвени в 
съответствие с член 35 от Делегиран регламент 
(ЕС) № 640/2014 на Комисията от 11 март 2014 г. 
за допълнение на Регламент (ЕС) № 1306/2013 
на Европейския парламент и на Съвета по 
отношение на интегрираната система за адми­
нистриране и контрол и условията за отказ или 
оттегляне на плащанията и административните 
санкции, приложими към директните плащания, 
подпомагането на развитието на селските ра­
йони и кръстосаното съответствие (ОВ, L 181, 
20.06.2014 г.).
Чл. 2. (1) Правилата се прилагат в случаи на 
неспазване на критерии за допустимост, критерии 
за подбор, ангажименти или други задължения, 
установени от Държавен фонд „Земеделие“ – Раз­
плащателна агенция, при извършване на провер­
ки, определени в националното законодателство 
и правото на Европейския съюз в периода на 
мониторинг. 
(2) Определянето на размера на подлежащата 
на възстановяване финансова помощ при уста­
новени неспазвания след окончателно плащане 
на критерии за допустимост, критерии за подбор, 
ангажименти или други задължения, от страна 
на бенефициерите по мерките от Програмата 
за развитие на селските райони за периода 
2014 – 2020 г. (ПРСР), се извършва на база ото­
ризираната безвъзмездна финансова помощ на 
съответния бенефициер съгласно приложението. 
(3) При определяне на конкретния размер 
на подлежащата на възстановяване финансова 
помощ за съответните групи неспазвания са от­
четени тежестта, степента, продължителността 
и системността на нарушението. 
(4) При наличие на установени неспазвания 
на специфични задължения, уредени в норма­
тивен акт, които не попадат в приложението 
към настоящите правила и неспазването на 
които води до възстановяване на изплатената 
финансова помощ, се прилагат правилата за 
възстановяване и санкциите, предвидени в съ­
ответния нормативен акт.
Чл. 3. Правилата не се прилагат за мярка 10
„Агроекология и климат“, мярка 11 „Биологич­
но земеделие“, мярка 12 „Плащания по Натура 
2000 и Рамковата директива за водите“, мярка 
13 „Плащания за райони с природни или други 
специфични ограничения“, мярка 14 „Хуманно 
отношение към животните“, подмярка 6.1 „Стар­
това помощ за млади земеделски стопани“ и 
подмярка 6.3 „Стартова помощ за развитието на 
малки стопанства“ от Програмата за развитие на 
селските райони за периода 2014 – 2020 г.
Г л а в а  в т о р а
ОПРЕДЕЛЯНЕ НА РАЗМЕРА НА ПОДЛЕЖА­
ЩАТА НА ВЪЗСТАНОВЯВАНЕ ФИНАНСОВА 
ПОМОЩ
Раздел I
Неспазване на критерии за допустимост
Чл. 4. Размерът на подлежащата на възстано­
вяване финансова помощ при установени неспаз­
вания на критерии за допустимост по съответната 
мярка/подмярка се определя по реда, относим 
за първа група от приложението.
Чл. 5. (1) При установено неспазване на някой 
от критериите за допустимост по съответната мяр­
ка/подмярка се засяга цялата операция и сумата, 
подлежаща за възстановяване, е винаги в размер 
100 на сто от оторизираната финансова помощ.
(2) Неспазването на критериите за допустимост 
е винаги с висока тежест и пълна степен, тъй 
като засяга операцията като цяло.
(3) При установена системност на неспазва­
нето на основание чл. 35, пар. 5 от Регламент 
№ 640/2014 г. на Комисията от 11 март 2014 г. 
за допълнение на Регламент (ЕС) № 1306/2013 
на Европейския парламент и на Съвета по 
отношение на интегрираната система за адми­
нистриране и контрол и условията за отказ или 
оттегляне на плащанията и административните 
санкции, приложими към директните плащания, 
подпомагането на развитието на селските райони 
и кръстосаното съответствие, бенефициерът се 
изключва от възможността да получава подпо­
магане по същата мярка/подмярка или същия 
вид операция за календарната година на кон­
статацията и за следващата календарна година.